На основу члана 41. Закона о националним саветима националних мањина („Службени гласник РС”, бр. 72/09, 20/14 – одлука УС, 55/14 и 47/18),

 Републичка изборна комисија, на седници одржаној 11. фебруара 2021. године, донела је

Р Е Ш Е Њ Е

О ДОДЕЛИ МАНДАТА ЧЛАНА НАЦИОНАЛНОГ САВЕТА

РАДИ ПОПУНЕ УПРАЖЊЕНИХ МЕСТА У НАЦИОНАЛНОМ САВЕТУ АШКАЛИЈСКЕ НАЦИОНАЛНЕ МАЊИНЕ

1. Мандати члана Националног савета ашкалијске националне мањине додељују се следећим кандидатима са Изборне листе „ЗА ПОБЕДУ“ – ЕРДЕЉ ОСМАН:

| **Ред. број** | **Ред.број на изборној листи** | **Име и презиме** | **Годинарођења** | **Занимање** | **Пребивалиште** |
| --- | --- | --- | --- | --- | --- |
| 1. | 8. | Асим Демировски | 1978. | керамичар | Београд |
| 2. | 9. | Ферида Зејнел | 1985. | домаћица | Београд |
| 3. | 10. | Алберт Рамани  | 1998. | трговац | Београд |
| 4. | 11. | Данијела Костић | 1973. | књиговођа | Београд |
| 5. | 12. | Пемба Демир | 1947. | пензионер | Београд |

 2. Кандидатима из тачке 1. ове одлуке издаће се уверење о избору за члана Националног савета ашкалијске националне мањине.

 3. Ово решење ступа на снагу даном доношења.

 4. Ово решење доставити Националном савету ашкалијске националне мањине и Министарству за људска и мањинска права и друштвени дијалог.

 5. Ово решење објавити у „Службеном гласнику Републике Србије“.

**О б р а з л о ж е њ е**

 Републичка изборна комисија је констатовала:

 - да је 23. децембра 2020. године, примљен допис Националног савета ашкалијске националне мањине о престанку мандата члановима Националног савета, са прилозима;

 - да су 12. јануара 2021. године, примљене копије записника Националног савета ашкалијске националне мањине са: Констутивне седнице одржане 3. децембра 2018. године, Прве редовне седнице одржане 3. децембра 2018. године, Друге редовне седнице одржане 21. јануара 2019. године, Треће редовне седнице одржане 26. фебруара 2019. године, Четврте редовне седнице одржане 14. августа 2019. године, Пете редовне седнице одржане 31. јануара 2020. године, Шесте редовне седнице одржане 29. јуна 2020. године и Седме редовне седнице одржане 7. новембра 2020. године;

 - да је 19. јануара 2021. године, у складу са чланом 41. став 5. Закона о националним саветима националних мањина, примљено Обавештење председника Националног савета ашкалијске националне мањине о констатовању престанка мандата члана Националног савета са Изборне листе „ЗА ПОБЕДУ“ – ЕРДЕЉ ОСМАН, као и Одлука о констатовању престанка мандата члана Националног савета ашкалијске националне мањине, и то: Ердељу Осману, Зијадину Салиху, Пемби Демир, Афродити Демир, Адаму Раманију, Фетији Гаши и Аџери Демир, услед неприсуствовања седницама Националног савета дуже од годину дана, донетој на Седмој редовној седници одржаној 7. новембра 2020. године.

 У складу са наведеном документацијом, Републичка изборна комисија је констатовала:

 - да је чланом 41. став 2. тачка 3) Закона о националним саветима националних мањина прописано да члану националног савета мандат престаје пре истека мандата националног савета у који је изабран ако дуже од годину дана не присуствује седницама националног савета;

 - да чланови Националног савета ашкалијске националне мањине Ердељ Осман, Зијадин Салиху, Пемба Демир, Афродита Демир, Адам Рамани, Фетија Гаши и Аџер Демир нису учествовали у раду на седницама Националног савета ашкалијске националне мањине у периоду од 3. децембра 2018. године до 7. новембра 2020. године, када им је и констатован престанак мандата;

 - да је чланом 41. став 6. Закона о националним саветима националних мањина прописано да када члану националног савета престане мандат пре истека мандата националном савету у коме је члан, мандат се додељује првом следећем кандидату са изборне листе на којој се налазио члан којем је престао мандат;

 - да је Извештајем о укупним резултатима избора за чланове Националног савета ашкалијске националне мањине од 8. новембра 2018. године и Решењем о додели мандата чланова Националног савета ашкалијске националне мањине од 9. новембра 2018. године, Изборној листи „ЗА ПОБЕДУ“ – ЕРДЕЉ ОСМАН додељено седам мандата;

 - да наведена изборна листа има укупно 12 кандидата за чланове Националног савета ашкалијске националне мањине.

 На основу наведеног чињеничног и правног стања, Републичка изборна комисија је констатовала:

 - да је могуће извршити попуну само пет од седам упражњених места у Националном савету ашкалијске националне мањине, с обзиром на чињеницу да Изборна листа „ЗА ПОБЕДУ“ – ЕРДЕЉ ОСМАН има укупно 12 кандидата од којих је њима седморо мандат члана Националног савета већ раније додељен;

 - да места чланова Националног савета ашкалијске националне мањине, упражњена услед престанка мандата члановима Ердељу Осману, Зијадину Салиху, Пемби Демир, Афродити Демир, Адаму Раманију, Фетији Гаши и Аџери Демир, изабраним са Изборне листе „ЗА ПОБЕДУ“ – ЕРДЕЉ ОСМАН, треба да буду попуњена тако што ће мандати члана Националног савета, на основу члана 41. став 6. Закона о националним саветима националних мањина, бити додељени првим следећим кандидатима са изборне листе на којој су се налазили чланови којима је престао мандат, и то: Асиму Демировском, Фериди Зејнел, Алберту Раманију, Данијели Костић и Пемби Демир, кандидатима под ред. бр. 8, 9, 10, 11. и 12. на наведеној изборној листи;

 - да је чланом 98. став 12. Закона о националним саветима националних мањина прописано да кандидатима којима су додељени мандати Републичка изборна комисија издаје уверење о избору за члана националног савета.

 У складу са наведеним, Републичка изборна комисија је донела одлуку као у изреци овог решења.

02 Број 013-1566/20

У Београду, 11. фебруара 2021. године

**РЕПУБЛИЧКА ИЗБОРНА КОМИСИЈА**

 ПРЕДСЕДНИК

 Владимир Димитријевић